**Komisia pre prevenciu kriminality a inej protispoločenskej činnosti pri OÚ Bratislava**

**Krajská komisia pre prevenciu kriminality a inú protispoločenskú činnosť** je poradným, iniciatívnym, koordinačným a odborným orgánom okresného úradu v sídle kraja (ďalej len „komisia“).

Predsedom komisie je prednosta okresného úradu v sídle kraja; tajomníkom komisie je krajský koordinátor pre prevenciu kriminality; členmi komisie – konkrétne v Bratislavskom kraji - sú zástupcovia Krajského riaditeľstva PZ SR, Úradu BSK, zástupca za mestskú políciu, ÚPSVaR, KR HaZZ, Krajskej prokuratúry, CPPPaP, ZMOS, RÚVZ, krízového riadenia, RÚŠS. Komisia sa vo svojej činnosti riadi Štatútom a rokovacím poriadkom komisie – aktuálny dokument nájdete v materiáloch na stiahnutie.

V tejto súvislosti sa každý rok aktualizuje Program zasadnutí Komisie a tiež Plán hlavných úloh – oba aktuálne dokumenty nájdete v materiáloch na stiahnutie.

**Činnosť krajského koordinátora**

Okresný úrad v sídle kraja v oblasti prevencie kriminality zriaďuje funkciu krajského koordinátora pre prevenciu kriminality v zmysle § 8 ods. 1 písm. a) zákona č. 583/2008 Z.z. o prevencii kriminality a inej protispoločenskej činnosti a o zmene a doplnení niektorých zákonov – aktuálne platné znenie zákona nájdete v materiáloch na stiahnutie. Krajský koordinátor plní úlohy stanovené vyššie uvedeným zákonom.

**Krajský koordinátor prevencie kriminality:**

Mgr. Alena Mihályová

+421 09610 46022

**Plán hlavných úloh krajského koordinátora pre prevenciu kriminality na rok 2023**

**Plán hlavných úloh na rok 2023 na úseku prevencie kriminality**

1. Vypracovanie tzv. Hodnotiacej správy – Odpočet plnenia úloh v oblasti prevencie kriminality za rok 2022 v pôsobnosti Okresného úradu Bratislava.

2. Rozpracovanie Stratégie prevencie kriminality a inej protispoločenskej činnosti na podmienky Bratislavského kraja v prípade schválenia národnej stratégie prevencie kriminality.

3.Vypracovanie tzv. Monitorovacej správy plnenia zámerov, cieľov a merateľných ukazovateľov za OU BA za rok 2022.

4. Zvolanie a príprava zasadnutí krajskej komisie a priebežná informovanosť o stave, štruktúre a dynamike vývoja kriminality a inej protispoločenskej činnosti.

5. Spracovanie analýzy kriminality a inej protispoločenskej činnosti v Bratislavskom kraji za rok 2022.

6. Sledovanie vývoja situácie a aktualizovanie príčin kriminality a inej protispoločenskej činnosti v Bratislavskom kraji.

7. Zefektívnenie a koordinácia činnosti v Bratislavskom kraji na úseku prevencie kriminality a inej protispoločenskej činnosti (spolupráca s obcami, odborom prevencie kriminality, Informačnou kanceláriou pre obete trestných činov Bratislava...).

8. Zabezpečenie realizácie Výzvy na predkladanie žiadostí o poskytnutie dotácie v oblasti prevencie kriminality v prípade jej vyhlásenia (informovanie dotknutých subjektov, prijímanie žiadostí, kontrola formálnych náležitostí žiadostí, odporúčanie projektov na schválenie, uzatváranie zmlúv...)

9. Spolupracovať na plnení ďalších úloh v oblasti prevencie kriminalit so sekretariátom Rady vlády SR pre prevenciu kriminality.

10. Aktualizovať subjekty (štátne inštitúcie, MVO a iné) aktívne pôsobiace v prevencii kriminality a inej protispoločenskej činnosti.

11. Aktívne sa zúčastňovať regionálnych platforiem.

12. Aktívne spolupracovať s IK, zároveň sa občas zúčastniť besied, prednášok.., sledovať spätnú väzbu.

13. V prípade potreby byť nápomocná pri vytváraní nových projektoch (napr. MŠ+MV...)

14. Realizovať osobné stretnutia s riaditeľmi škôl, ktorí zatiaľ nespolupracujú so žiadnymi preventistami ani podpornými centrami (napr. pedagogicko-psycholog.).

15. Zúčastňovať sa na rôznych školeniach a stretnutiach, ktoré sú zamerané na prevenciu kriminality a inej protispoločenskej činnosti

16. Podporovať, informovať, podieľať sa s IK na projektoch, byť nápomocná   pri vzdelávaní pedagógov, policajtov, rodičov, žiakov.- čo sa týka prevencie kriminality

17. Informovať o zistených poznatkoch kriminality - Komisiu pre prevenciu kriminality a inej protispoločenskej činnosti a byť nápomocní pri hľadaní riešení.

18. Propagácia preventistov, IK, pedagogicko-psychologických centier, že sú tu pre deti, rodičov, učiteľov. Aby sa nebáli hovoriť, ak majú problém.